
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 109
                                                               din 27 aprilie 2023
privind aprobarea constituirii unui drept de superficie 

în favoarea Municipiului Sighișoara asupra unor terenuri 

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 15.290/24.04.2023 şi la Consiliul Local Sighișoara cu nr. 15.556/25.04.2023, de referatul de aprobare, înregistrat cu nr. 15.289/24.04.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Văzând Certificatul de urbanism cu nr. 74/20.04.2023 emis de către Primarul Municipiului Sighișoara în scopul obținerii avizului/acordului administratorului drumului public pentru branșament electric, alimentare cu energie electrică a unei pompe de apă, cu referire la terenul situat în localitatea componentă Rora, identificat prin extras C.F. nr. 56.692;

Văzând Certificatul de urbanism cu nr. 75/20.04.2023 emis de către Primarul Municipiului Sighișoara în scopul obținerii avizului/acordului administratorului drumului public pentru branșament electric, alimentare cu energie electrică a unei pompe de apă, cu referire la terenul situat în localitatea componentă Rora, identificat prin extras C.F. nr. 58.292;

Având în vedere necesitatea constituirii acestor drepturi de superficie în favoarea Municipiului Sighișoara, dată fiind importanța alimentării cu apă a locuitorilor din localitatea componentă Rora;

Dată fiind corespondența purtată cu proprietarii celor două terenuri care fac obiectul prezentului demers, precum și acordul acestora cu privire la instituirea unui drept de superficie pe parte din terenurile proprietatea acestora;
Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 551 pct. 2 și pe cele ale art. 693 - 702 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;
Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările și completările ulterioare;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 15.292/24.04.2023, prin care se propune aprobarea constituirii unui drept de superficie în favoarea Municipiului Sighișoara asupra unor terenuri; 

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „b”, „c” și „d”, alin. (7) lit. „s” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

 H O T Ă R Ă Ş T E:

Art. 1. Se aprobă constituirea unui drept de superficie, cu titlu gratuit, pentru o perioadă de 99 ani, cu posibilitate de prelungire în condițiile legii, în favoarea Municipiului Sighișoara, asupra următoarelor imobile:

· teren înscris în C.F. nr. 56692 (nr. C.F. vechi 12826/N, nr. cad. vechi 2471), nr. top. 56692, pentru suprafața de 4 mp. din totalul de 925 mp. al terenului;

· teren înscris în C.F. nr. 58292, nr. top. 58292, pentru suprafața de 14 mp. din totalul de 71.600 mp. al terenului.

Art. 2. Constituirea dreptului de superficie se face în vederea montării unei pompe de apă pentru realizarea de către Municipiul Sighișoara a alimentării cu apă a locuitorilor din localitatea componentă Rora.


Art. 3. Pe perioada constituirii, potrivit articolului precedent, a dreptului de superficie, Municipiul Sighișoara, în calitate de superficiar, are dreptul de a folosi suprafețele de 4 mp. din totalul de 925 mp. al terenului înscris în C.F. nr. 56692 (nr. C.F. vechi 12826/N, nr. cad. vechi 2471), nr. top. 56692, respectiv de 14 mp. din totalul de 71.600 mp. al terenului înscris în C.F. nr. 58292, nr. top. 58292, dobândind posesia și folosința acestora în limitele impuse de necesitatea realizării obiectivului prevăzut la articolul precedent.


Art. 4. La data încetării superficiei, proprietarii terenurilor înscrise în C.F. nr. 56692 (nr. C.F. vechi 12826/N, nr. cad. vechi 2471), sub nr. top. 56692, respectiv în C.F. nr. 58292, sub nr. top. 58292, nu vor avea nicio pretenție cu privire la construcțiile/lucrările/alte bunuri rezultate ca urmare a realizării alimentării cu apă a locuitorilor din localitatea componentă Rora, acestea rămânând în proprietatea Municipiului Sighișoara, după cum nici Municipiul Sighișoara nu va avea nicio pretenție cu privire la cele două terenuri.

Art. 5. (1) Se împuternicește Primarul Municipiului Sighișoara, domnul Ioan - Iulian Sîrbu, să semneze în formă autentică pentru superficiar actul de constituire a dreptului de superficie cu titlu gratuit.

(2) Cheltuielile ocazionate de perfectarea contractului vor fi suportate de Municipiul Sighișoara.

(3) După îndeplinirea formalităților prevăzute de lege pentru perfectarea actului de constituire a dreptului de superficie, superficiarul va realiza demersurile necesare pentru înscrierea la foile de sarcini ale celor două Cărți funciare, respectiv C.F. nr. 56692 și C.F. nr. 58292, a dreptului astfel constituit în favoarea sa. 

Art. 6. Prezenta hotărâre se va comunica proprietarilor celor două terenuri.

Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Arhitect Șef, Serviciul Monitorizare Servicii de Utilități Publice, Guvernanță Corporativă și Transport Public Local și Biroul Public Cadastru, Topometrie și Administrare Terenuri Agricole și Forestiere din cadrul Municipiului Sighişoara și proprietarii celor două terenuri.

Art. 8. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

        Moiseș Florian Dan                                             Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
   Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Biroul Buget, Contabilitate, Salarizare – Direcţia Economică;
  2 ex. Biroul Public Cadastru, Topometrie și Administrare Terenuri Agricole și Forestiere;

  1 ex. domnul Edves Petru;

  1 ex. S.C. Filpro S.R.L.

14 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 109/27.04.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


